CELEX: 32019D0896
Language: mt
Date: 2019-05-28 00:00:00
Title: Deċiżjoni ta' Implimentazzjoni tal-Kummissjoni (UE) 2019/896 tat-28 ta' Mejju 2019 li temenda d-Deċiżjoni ta' Implimentazzjoni (UE) 2019/450 fir-rigward tad-Dokumenti Ewropej ta' Valutazzjoni għal kittijiet ta' diviżjoni interna għall-użu bħala ħitan b'piż li mhux tat-tagħbija, sistemi ta' folji flessibbli li ma jidħolx ilma minnhom u li jkunu mwaħħlin mekkanikament, folja kompożita rqiqa tal-metall, mikrosferi vojta minn ġewwa u elastiċi bħala taħlita tal-konkos, assemblaġġi għat-twaħħil ta' superfiċe ċatta, u kittijiet tas-soqfa transluċidi li jifilħu lilhom infushom b'għata magħmula minn folji tal-plastik (Test b'rilevanza għaż-ŻEE.)

29.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 142/69
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/896
         tat-28 ta' Mejju 2019
         li temenda d-Deċiżjoni ta' Implimentazzjoni (UE) 2019/450 fir-rigward tad-Dokumenti Ewropej ta' Valutazzjoni għal kittijiet ta' diviżjoni interna għall-użu bħala ħitan b'piż li mhux tat-tagħbija, sistemi ta' folji flessibbli li ma jidħolx ilma minnhom u li jkunu mwaħħlin mekkanikament, folja kompożita rqiqa tal-metall, mikrosferi vojta minn ġewwa u elastiċi bħala taħlita tal-konkos, assemblaġġi għat-twaħħil ta' superfiċe ċatta, u kittijiet tas-soqfa transluċidi li jifilħu lilhom infushom b'għata magħmula minn folji tal-plastik
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 22 tiegħu,
         Billi:
         
                     (1)
                  
                  
                     F'konformità mar-Regolament (UE) Nru 305/2011, il-Korpi tal-Valutazzjoni Teknika jridu jużaw il-metodi u l-kriterji pprovduti fid-Dokumenti Ewropej ta' Valutazzjoni, li r-referenzi tagħhom ġew ippubblikati f'Il-Ġurnal Uffiċjali tal-Unjoni Ewropea, għall-valutazzjoni tal-prestazzjoni tal-prodotti għall-bini koperti minn dawk id-dokumenti b'rabta mal-karatteristiki essenzjali tagħhom.
                  
               
                     (2)
                  
                  
                     F'konformità mal-Artikolu 19 tar-Regolament (UE) Nru 305/2011, wara diversi talbiet mill-manifatturi għal Valutazzjonijiet Tekniċi Ewropej, l-organizzazzjoni tal-Korpi tal-Valutazzjoni Teknika (korpi VT) fasslet u adottat diversi Dokumenti Ewropej ta' Valutazzjoni.
                  
               
                     (3)
                  
                  
                     Id-Dokumenti Ewropej ta' Valutazzjoni jikkonċernaw kittijiet ta' diviżjoni interna għall-użu bħala ħitan b'piż li mhux tat-tagħbija, sistemi ta' folji flessibbli li ma jidħolx ilma minnhom u li jkunu mwaħħlin mekkanikament, folja kompożita rqiqa tal-metall, mikrosferi vojta minn ġewwa u elastiċi bħala taħlita tal-konkos, assemblaġġi għat-twaħħil ta' superfiċe ċatta, u kittijiet tas-soqfa transluċidi li jifilħu lilhom infushom b'għata magħmula minn folji tal-plastik. Id-Dokumenti Ewropej ta' Valutazzjoni fihom deskrizzjoni ġenerali tal-prodott għall-bini, il-lista tal-karatteristiki essenzjali, rilevanti għall-użu maħsub tal-prodott kif previst mill-manifattur u miftiehem bejn il-manifattur u l-organizzazzjoni tal-korpi VT, kif ukoll il-metodi u l-kriterji għall-valutazzjoni tal-prestazzjoni tal-prodott b'rabta ma' dawk il-karatteristiki essenzjali.
                  
               
                     (4)
                  
                  
                     Filwaqt li d-Dokumenti Ewropej ta' Valutazzjoni li jikkonċernaw kittijiet ta' diviżjoni interna għall-użu bħala ħitan b'piż li mhux tat-tagħbija, sistemi ta' folji flessibbli li ma jidħolx ilma minnhom u li jkunu mwaħħlin mekkanikament, u kittijiet tas-soqfa transluċidi li jifilħu lilhom infushom b'għata magħmula minn folji tal-plastik kienu nħarġu biex jieħdu post il-Linji Gwida korrispondenti li kienu jintużaw qabel għall-Approvazzjoni Teknika Ewropea (ETAGs), id-Dokumenti Ewropej ta' Valutazzjoni li jikkonċernaw folja kompożita rqiqa tal-metall, mikrosferi vojta minn ġewwa u elastiċi bħala taħlita tal-konkos, u assemblaġġi għat-twaħħil ta' superfiċe ċatta kienu bbażati unikament fuq talbiet ta' manifatturi individwali għal Valutazzjonijiet Tekniċi Ewropej.
                  
               
                     (5)
                  
                  
                     Il-Kummissjoni vvalutat jekk id-Dokumenti Ewropej ta' Valutazzjoni mfassla mill-organizzazzjoni tal-Korpi tal-Valutazzjoni Teknika jissodisfawx it-talbiet li jridu jiġu ssodisfati b'rabta mar-rekwiżiti bażiċi għax-xogħlijiet ta' bini stabbiliti fl-Anness I tar-Regolament (UE) Nru 305/2011.
                  
               
                     (6)
                  
                  
                     Id-Dokumenti Ewropej ta' Valutazzjoni mfassla mill-organizzazzjoni tal-Korpi tal-Valutazzjoni Teknika jissodisfaw it-talbiet li jridu jiġu ssodisfati b'rabta mar-rekwiżiti bażiċi għax-xogħlijiet ta' bini stabbiliti fl-Anness I tar-Regolament (UE) Nru 305/2011, peress li l-elementi elenkati fil-premessa 3 ta' din id-Deċiżjoni ġew inkorporati fihom kif suppost. Għalhekk, huwa xieraq li jiġu ppubblikati r-referenzi ta' dawk id-Dokumenti Ewropej ta' Valutazzjoni f'Il-Ġurnal Uffiċjali tal-Unjoni Ewropea.
                  
               
                     (7)
                  
                  
                     Il-lista ta' Dokumenti Ewropej ta' Valutazzjoni ġiet ippubblikata bid-Deċiżjoni ta' Implimentazzjoni tal-Kummissjoni (UE) 2019/450 (2). Għal raġunijiet ta' ċarezza, jenħtieġ li r-referenzi ta' Dokumenti Ewropej ta' Valutazzjoni ġodda jiżdiedu ma' dik il-lista.
                  
               
                     (8)
                  
                  
                     Għalhekk, jenħtieġ li d-Deċiżjoni ta' Implimentazzjoni (UE) 2019/450 tiġi emendata skont dan.
                  
               
                     (9)
                  
                  
                     Sabiex jiġi ffaċilitat l-użu tad-Dokumenti Ewropej ta' Valutazzjoni minn kmieni kemm jista' jkun, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta' Implimentazzjoni (UE) 2019/450 huwa emendat f'konformità mal-Anness ta' din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-28 ta' Mejju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 88, 4.4.2011, p. 5.
         
            (2)  Id-Deċiżjoni ta' Implimentazzjoni tal-Kummissjoni (UE) 2019/450 tad-19 ta' Marzu 2019 dwar il-pubblikazzjoni tad-Dokumenti Ewropej ta' Valutazzjoni (EADs) għall-prodotti tal-bini abbozzati b'appoġġ tar-Regolament (UE) Nru 305/2011 tal-Parlament Ewropew u tal-Kunsill (ĠU L 77, 20.3.2019, p. 78).
      
      
         
            ANNESS
            Fl-Anness tad-Deċiżjoni ta' Implimentazzjoni (UE) 2019/450, jiżdiedu r-ringieli li ġejjin:
            
                        “030351-00-0402
                     
                     
                        Sistemi ta' folji flessibbli li ma jidħolx ilma minnhom u li jkunu mwaħħlin mekkanikament
                        (jieħdu post l-ispeċifikazzjoni teknika “ETAG 006”)
                     
                  
                        210005-00-0505
                     
                     
                        Kittijiet ta' diviżjoni interna għall-użu bħala ħitan b'piż mhux tat-tagħbija
                        (jieħdu post l-ispeċifikazzjoni teknika “ETAG 003”)
                     
                  
                        210046-00-1201
                     
                     
                        Folja kompożita rqiqa tal-metall
                     
                  
                        220089-00-0401
                     
                     
                        Kittijiet tas-soqfa transluċidi li jifilħu lilhom infushom b'għata magħmula minn folji tal-plastik
                        (jieħdu post l-ispeċifikazzjoni teknika “ETAG 010”)
                     
                  
                        260017-00-0301
                     
                     
                        Mikrosferi vojta minn ġewwa u elastiċi bħala taħlita tal-konkos
                     
                  
                        331924-00-0602
                     
                     
                        Assemblaġġi għat-twaħħil ta' superfiċe ċatta”